Ισραηλινές βουλευτικές εκλογές 2021

Στις 23 Μαρτίου 2021 διεξήχθησαν βουλευτικές εκλογές στο Ισραήλ, για να εκλεγούν τα 120 μέλη του 24ου Κνέσετ.

Οι κάλπες άνοιξαν στις 7.00 το πρωί για τους 6,6 εκατομμύρια εγγεγραμμένους ψηφοφόρους της χώρας, και κλείνουν στις 10 μ.μ. Αυτή είναι η τέταρτη φορά που διεξάγονται εκλογές για το Κνέσετ σε περίοδο δύο χρόνων, και η δεύτερη φορά από τότε που ξέσπασε η πανδημία κορονοϊού.

Μετά τις εκλογές, και κατόπιν πολλών διαπραγματεύσεων, ο Γιαΐρ Λαπίντ και ο Ναφτάλι Μπένετ συμφώνησαν να σχηματίσουν κυβέρνηση συνεργασίας με τα κόμματα: Μελλοντικό Κόμμα, Γιαμίνα, Εργατικό Κόμμα, Ισραήλ Πατρίδα Μας, Κυανόλευκοι, Νέα Ελπίδα, Δύναμη (Μέρετζ) και Ενωμένη Αραβική Λίστα (Ράαμ), που μαζί έχουν 61 έδρες. Στις 13 Ιουνίου, ο Ναφτάλι Μπένετ ανέλαβε καθήκοντα ως Πρωθυπουργός.

Ιστορικό 
Μετά τις προηγούμενες εκλογές, της 2ης Μαρτίου 2020, τα κόμματα Λικούντ και Κυανόλευκοι συμφώνησαν να σχηματίσουν κυβέρνηση συνεργασίας. Για πρώτη φορά στην ιστορία του Κνέσετ, στις 17 Μαΐου 2020, έγινε η ορκωμοσία της 35ης κυβέρνησης του Ισραήλ με δύο Πρωθυπουργούς: τον Μπενιαμίν Νετανιάχου και τον Μπένι Γκαντς, και με 34 υπουργούς. Στις αρχές του Δεκεμβρίου του 2020 η κυβέρνηση άρχισε να διαλύεται, όταν έφτασε σε αδιέξοδο για τον προϋπολογισμό. Στις 2 Δεκεμβρίου 2020 το Κνέσετ ψήφισε υπέρ της πρόωρης διάλυσής του και προκήρυξης νέων εκλογών με 61–54, και η απόφαση επικυρώθηκε στις 21 Δεκεμβρίου με 47–49. Στις 23 Δεκεμβρίου 2020 η κυβέρνηση συνεργασίας διαλύθηκε. Επειδή σύμφωνα με το νόμο οι επόμενες εκλογές έπρεπε να διεξαχθούν εντός 90 ημερών, η 23η Μαρτίου 2021 ορίστηκε αυτόματα ως ημέρα διεξαγωγής.

Εκλογικό σύστημα 
Το Ισραήλ δεν έχει Σύνταγμα, αλλά 14 συνταγματικούς νόμους με τους οποίους ορίστηκε ο τρόπος οργάνωσης του Κνέσετ. Βάσει των νόμων, όπως τέθηκαν σε ισχύ το 1958 και με τις μετέπειτα τροποποιήσεις, το Κνέσετ αποτελείται από 120 μέλη που εκλέγονται με γενικές, άμεσες εκλογές, με μυστική και καθολική ψηφοφορία, που διεξάγεται ταυτόχρονα και ισότιμα σε όλη την επικράτεια, για τετραετή θητεία. Το εκλογικό σύστημα είναι αναλογική εκπροσώπηση, από κλειστές λίστες κομμάτων, από μία πολυεδρική περιφέρεια που καλύπτει όλη την επικράτεια. Το εκλογικό όριο για είσοδο στο κοινοβούλιο είναι 3,25% του αριθμού των έγκυρων ψηφοδελτίων. Η κατανομή των εδρών γίνεται με μία μέθοδο μεγαλύτερων μέσων, όπως η Ντ'Οντ. Δεν υπάρχουν έδρες που να προορίζονται για μειονότητες ή τους Ισραηλίτες του εξωτερικού. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες του Ισραήλ που είναι ηλικίας άνω των 18 ετών και δεν έχουν αποστερηθεί το δικαίωμα με δικαστική απόφαση ή ιατρική διάγνωση. Οι εκλογείς ψηφίζουν από κλειστές λίστες κομμάτων, δηλαδή ψηφίζουν κόμμα και όχι μεμονωμένο υποψήφιο.

Διεξαγωγή

Αποτελέσματα

Μετά τις εκλογές 
Στις 5 Απριλίου 2021 ο Πρόεδρος Ριβλίν συναντήθηκε με τους αρχηγούς των κομμάτων που μπήκαν στο Κνέσετ. Μετά από διαπραγματεύσεις ανέθεσαν στον Νετανιάχου να σχηματίσει την 36η κυβέρνηση του Ισραήλ. Η προθεσμία του έληξε στις 4 Μαΐου 2021 και δεν επιτεύχθηκε συμφωνία. Στις 3 Ιουνίου 2021 ανακοινώθηκε ότι ο ΓΙάιρ Λαπίντ του Γες Ατίντ και ο Ναφτάλι Μπένετ του Γιαμίνα σχεδιάζουν να σχηματίσουν οκταμελή κυβέρνηση ενότητας με τα κόμματα της αντιπολίτευσης και να εκτοπίσουν τον Νετανιάχου από τη θέση του Πρωθυπουργού.

Παραπομπές 

Εκλογές στο Ισραήλ
Εκλογές του 2021